Կրթության նախարար Արայիկ Հարությունյանի Կապան կատարած այցը շարունակում է մնալ մարզի բնակչության բուռն քննարկման թեման: Նախարարը, մոռանալով իր այցի նպատակը, որն, ըստ էության պետք է վերաբերեր կրթության ոլորտի առողջացմանը, առաջարկությունների վերհանմանը, սկսել է փնովել մանկավարժներին, մեղադրանքներ հնչեցրել նրանց հասցեին՝ կոռումպացված և կաշառված լինելու համար, մոռանալով, որ իր դիմաց նստած են նաև սահմանամերձ գյուղերում աշխատող և կոպեկներով սերունդ կրթելու պատասխանատվություն կրող անձինք: Թեև նպատակը, ըստ էության, ողջունելի է՝ նախարարն ամեն տեղ հրապարակային նշում է, որ դպրոցներն ապաքաղաքականցվում են՝ այլեւս չեն ծառայելու ընտրություններին եւ կոնկրետ կուսակցությունների համար աշխատանք չեն տանելու, սակայն կուլիսների հետևում մարզպետ Կարեն Համբարձումյանը հայտարարել է, որ առաջիկայում դպրոցներ է մտնելու՝ հասկանալու համար, թե ով ու՞մ բարեկամն է: